### Beslutninger

Fremsendes til Teknisk Udvalg til behandling i henhold til beslutning i byrådets møde den 14. august 2024.

###

Vedtagelse af administrationsgrundlag for skilte i [adresse], SKILTE I BYENS RUM.

### Resume

Teknik og Miljø har udarbejdet et udkast til retningslinjer for skilte i byens rum på baggrund af senere års praksis, hvor også nye skiltetyper har vundet indpas i bybilledet.

Skilte er med til at understøtte erhvervslivet og skabe byens omsætning. Samtidig har det betydning for facaders udtryk og byens rum og kan give gener for borgere.

Retningslinjerne er tænkt anvendt som fremtidigt administrationsgrundlag for behandling af byggesager om skilte og for lokalplaner med bestemmelser om skilte.

I arbejdet med retningslinjerne har der været inddraget en lang række interessenter på området. Der har desuden været offentlig høring på høringsportalen.

Retningslinjerne vil ikke give hjemmel til at kræve forhåndsgodkendelse af skilte og reklamer eller påbyde fjernelse. De er alene udtryk for, hvordan Teknik og Miljø vil administrere reglerne, hvor der er hjemmel til at regulere.

### Beslutningspunkter

Det indstilles, at:

At 1) Forslag til nyt administrationsgrundlag for skilte, SKILTE I BYENS RUM, vedtages.

At 2) Forslag til sammenfattende redegørelse om miljø-vurdering, der fremgår af indstillingens afsnit 7.2, vedtages.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 18-06-2024

Nikolaj Andersen: 3

Fremsendes til [adresse] med bemærkning, at Magistraten i mødet den 18. juni 2024 anbefaler, at byrådet tiltræder Magistratsafdelingen for Teknik og Miljøs indstilling af 4. juni 2024.

Christian Carlsen, Jack Jørgensen og Herbert Petersen tog forbehold.